CELEX: 32022R0401
Language: hr
Date: 2022-03-08 00:00:00
Title: Provedbena uredba Komisije (EU) 2022/401 оd 8. ožujka 2022. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

10.3.2022   
               
               
                  HR
               
               
                  Službeni list Europske unije
               
               
                  L 83/4
               
            
         PROVEDBENA UREDBA KOMISIJE (EU) 2022/401
         оd 8. ožujka 2022.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:
         
                     (1)
                  
                  
                     U Prilogu IV. Uredbi (EZ) br. 1210/2003 navode se fizičke i pravne osobe, tijela ili subjekti povezani s režimom bivšeg predsjednika Saddama Husseina na koje se odnosi zamrzavanje sredstava i gospodarskih izvora te zabrana stavljanja na raspolaganje sredstava ili gospodarskih izvora.
                  
               
                     (2)
                  
                  
                     Odbor za sankcije Vijeća sigurnosti Ujedinjenih naroda odlučio je 3. ožujka 2022. izbrisati sedam osoba s popisa osoba ili subjekata na koje treba primijeniti zamrzavanje sredstava i gospodarskih izvora.
                  
               
                     (3)
                  
                  
                     Prilog IV. Uredbi (EZ) br. 1210/2003 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Prilog IV. Uredbi (EZ) br. 1210/2003 mijenja se kako je navedeno u Prilogu ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. ožujka 2022.
            
               
                  Za Komisiju,
               
               
                  u ime predsjednice,
               
               
                  Glavni direktor
               
               
                  Glavna uprava za financijsku stabilnost, financijske usluge i uniju tržišta kapitala
               
            
         
         
            (1)  SL L 169, 8.7.2003., str. 6.
         
      
      
         
            PRILOG
            U Prilogu IV. Uredbi Vijeća (EZ) br. 1210/2003 brišu se sljedeći unosi:
            
               „8.   IME: Aziz Salih al-Numan
               
               DATUM ROĐENJA/MJESTO ROĐENJA: 1941. ili 1945., An Nasiriyah
               DRŽAVLJANSTVO: Iračanin
               OSNOVA: REZOLUCIJA VS UN-a 1483:
               predsjednik regionalnog vodstva stranke Ba'th;
               bivši guverner Karbale i An Najafa;
               bivši ministar poljoprivrede i poljoprivredne reforme (1986.-1987.)”
            
            
               „10.   IME: Kamal Mustafa Abdallah
               
               PSEUDONIM: Kamal Mustafa Abdallah Sultan al-Tikriti
               DATUM ROĐENJA/MJESTO ROĐENJA: 1952. ili 4. svibnja 1955., Tikrit
               DRŽAVLJANSTVO: Iračanin
               OSNOVA: REZOLUCIJA VS UN-a 1483:
               tajnik Republikanske garde;
               vođa Specijalne republikanske garde i zapovjednik oba korpusa Republikanske garde”
            
            
               „18.   IME: Latif Nusayyif Jasim Al-Dulaymi
               
               DATUM ROĐENJA/MJESTO ROĐENJA: oko 1941., ar-Rashidiyah, predgrađe Bagdada
               DRŽAVLJANSTVO: Iračanin
               OSNOVA: REZOLUCIJA VS UN-a 1483:
               zamjenik predsjednika Vojnog ureda stranke Ba'th;
               ministar rada i socijalne skrbi (1993.-1996.)”
            
            
               „40.   IME: Abd-al-Baqi Abd-al-Karim Abdallah Al-Sa'dun
               
               DATUM ROĐENJA/MJESTO ROĐENJA: 1947.
               DRŽAVLJANSTVO: Iračanin
               OSNOVA: REZOLUCIJA VS UN-a 1483:
               predsjednik regionalnog vodstva stranke Ba'th, Diyala;
               zamjenik zapovjednika, južna regija, od 1998. do 2000.;
               bivši predsjednik Narodne skupštine”
            
            
               „41.   IME: Muhammad Zimam Abd-al-Razzaq Al-Sa'dun
               
               DATUM ROĐENJA/MJESTO ROĐENJA: 1942., okrug Suq Ash-Shuyukh, Dhi-Qar
               DRŽAVLJANSTVO: Iračanin
               OSNOVA: REZOLUCIJA VS UN-a 1483:
               predsjednik regionalnog vodstva stranke Ba'th, At-Tamin;
               ministar unutarnjih poslova, od 1995. do 2001.”
            
            
               „42.   IME: Samir Abd al-Aziz Al-Najim
               
               DATUM ROĐENJA/MJESTO ROĐENJA: 1937. ili 1938., Bagdad
               DRŽAVLJANSTVO: Iračanin
               OSNOVA: REZOLUCIJA VS UN-a 1483:
               predsjednik regionalnog vodstva stranke Ba'th, istočni Bagdad”
            
            
               „53.   IME: Qaid Hussein Al-Awadi
               
               DRŽAVLJANSTVO: Iračanin
               OSNOVA: REZOLUCIJA VS UN-a 1483:
               predsjednik regionalnog vodstva stranke Ba'th, Ninawa;
               bivši guverner An-Najafa, oko 1998. do 2002.”